Gerîlayanê Têgêrayîşê Şorişgêrî yê Yewbîyayeyî yê Şaran (HBDH) û Têgêrayîşê Şorişgêrî yê Yewbîyayeyî yê Cinîyan (KBDH) Tîjda Tîrêj û Îmera Fera Yeşîlgoz xoverdayîşê Bazanê Zagrosî û Cengê Xabûrî selam kerdî.
Tîjda Tîrêj: Hêrişê faşîstî yê dewleta tirke yê vera Kurdîstanî û kurdan zêdîyenê. Gerîlayî seke Garê de kerd do Herêmanê Pawitişî yê Medya de zî ser bikewê. Pê xoverdayîşê Cengê Xabûrî û Bazanê Zagrosî teknîkê dişmenî ame pûçkerdene. Ganî şarê ma yê Başûrî nê faşîzmî qebul nêkerê, cinî û ciwanî wa verê xo bidê Kurdîstanî. Wa kurdî bibê yew û îşxalî vindarnê. Seke Rayber Apoyî vat wexto le şar û gerîlayî bîyî yew qet yew hêz nêeşkeno verê înan bigêro.''
Îmera Fera Yeşîlgoz: Faşîzmê AKP-MHPyî do Zap, Metîna û avaşîn de çin bibo. Gerîlayî hêzê azadîye yê û her ca de yê. Ma sey gerîlayanê HBDH û KBDHyî çeperanê gerîlayan de şer kenê. Wa çew binkewtişê înan ê Garê xo vîr a mekero. Ganî xoverdayîşê gerîlayanê HPG û YJA-Starî bireso kuçeyan.  Ma venga pêro cinî, ciwan û şaranê Tirkîya danê ke wa biherikê meydanan. Serkewtiş pê têkoşînê şorişgêrî yê yewbîyayeyî mumkîn o.''
